kardosdrur/scandi-wiki huggingface dataset:
Judits Bog

Judits Bog er et gammeltestamentligt apokryft skrift, også kaldet de deuterokanoniske Bøger, og blev indføjet i Septuaginta, den græske oversættelse af Det Gamle Testamente. Bogen fortæller om den smukke jøde, Judit, som med sin skønhed og sit vovemod besejrer sin hjembys fjender, assyrerne. Judits Bog fortæller om Assyriens angreb på israelitterne under hærføreren Holofernes. Judit gør et stort indtryk på Holofernes, og da han i beruset tilstand har fået hende for sig selv, dræber hun ham med hans eget sværd. Assyrerne flygter, og angrebet bliver dermed stoppet.

Deuterokanoniske bøger
Apokryfer
Andrij Voronin

Andrij Voronin (født 21. juli 1979 i Odessa) er en tidligere fodboldspiller fra Ukraine, der spillede som angriber. Han repræsenterede blandt andet Bayer Leverkusen og Hertha Berlin i Tyskland samt engelske Liverpool F.C.

Eksterne henvisninger 

Fodboldspillere fra Ukraine
Fodboldspillere fra Liverpool F.C.
Fodboldspillere fra Hertha BSC Berlin
Fodboldspillere fra Bayer 04 Leverkusen
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2012
The Barracks (Lost)

The Barracks ("kasernen", på DVD'en oversat til Barakkerne), også kendt ved tilnavnet Otherville og New Otherton, er en fiktiv landsby i den amerikanske tv-serie Lost, der introduceres første gang i tredje sæson. Byens officielle navn ikke er afsløret, er derfor givet tilnavnet "Otherville."

Handling 

Byen blev grundlagt af Dharma Initiative der ligeledes beboede den, indtil "De fjendtlige" angreb og udslettede byens beboere, i hvad der blev kendt som Udrensningen.

En betydelig del af tredje sæson udspiller sig i Otherville, og den figurerer allerede i sæsonens første afsnit, "A Tale of Two Cities." Derudover optræder byen i fra "Enter 77" og frem til "Left Behind" er er yderligere inkluderet gennem flashbacks i "One of Us" og "The Man Behind The Curtain."

The Others forlader byen, da de erfarer at The Castaways kender dens lokalitet.

Lost
If You Want Blood You've Got It

If You Want Blood You've Got er det første livealbum fra det australske hårde rock-band AC/DC som oprindeligt blev udgivet i USA den 21. november 1978. Alle sangene blev skrevet af Angus Young, Malcolm Young, og Bon Scott.
Albummet blev indspillet live gennem deres Powerageturné i 1978 og indeholder liveversioner af sange fra de tidligere album T.N.T., Dirty Deeds Done Dirt Cheap, Let There Be Rock, og Powerage.

Spor 
 "Riff Raff" – 5:10
 "Hell Ain't a Bad Place to Be" – 4:02
 "Bad Boy Boogie" – 7:35
 "The Jack" – 5:43
 "Problem Child" – 4:32
 "Whole Lotta Rosie" – 5:20
 "Rock 'n' Roll Damnation" – 3:30
 "High Voltage" – 5:05
 "Let There Be Rock" – 8:15
 "Rocker" – 3:00

Musikere 
 Bon Scott – sang
 Angus Young – Lead guitar
 Malcolm Young – Rytmeguitar, kor
 Cliff Williams – Bass guitar, kor
 Phil Rudd – Trommer

Placering på hitliste 
Album – (Storbritannien)

Fodnoter 

AC/DC-album
Hardrock-album
Livealbum fra 1978
Udrensningen (Lost)

Udrensningen eller The Purge er en begivenhed i den amerikanske tv-serie Lost. Begivenheden adresseres første gang i Bens flashbackafsnit "The Man Behind The Curtain."

Der vides endnu (november 2007) ikke meget om motivationen bag Udrensningen. Det vides at da Ben var ganske ung, stod han ansigt til ansigt med Richard Alpert, der på det givende tidspunkt blev betragtet som en af the hostiles (de fjendtlige). Dette var på en tid hvor Ben og hans far var medlem af DHARMA, og faderens evige beskyldninger og alkoholproblemer drev Ben væk fra Otherville. Med Alperts løfte at Ben kunne tilslutte sig Alperts flok, mod tilstrækkelig tålmodighed, ventede Ben i 20 år.

På et aftalt tidspunkt på en udvalgt dag indledes Udrensningen. Ben dræber sin far med en gasgranat under en far/søn-samtale – i en bil som Hugo "Hurley" Reyes senere finder – og imellemtiden lader det til at resten af Alperts flok har foretaget samme handling i Otherville.

Lost
Stening

Stening er en henrettelsesmetode, der kendes fra bl.a. Det Antikke Grækenland, jødedommen og islam. 

Den dømte kan være gravet ned enten til brystet eller til halsen, eller blot ligge på jorden med et stort stykke stof over sig. Der er regler for hvor store sten, der må benyttes, så døden ikke indtræder for hurtigt.

I det omfang Jødedommen accepterer dødsstraf, stilles betydelige krav til det fældende bevis, og dødsstraf har i jødedommen i praksis ikke eksisteret siden 30 f.kr. Steninger er dog hyppigt omtalt i Det Gamle Testamente. Steninger er omtalt i antikkens Grækenland og i den græske mytologi, men der der ingen rapporter om, at stening skulle have været udbredt eller at praksis skulle være fortsat efter det græske imperiums fald.

Stening i islamiske lande 

Stening bliver stadig bliver anvendt som straf for utugt og utroskab i enkelte muslimske lande. Stening er ikke omtalt i Koranen, men omtales i hadith. 

Officielle oplysninger om gennemførelse stening i muslimske lande er vanskeligt tilgængelige. Der foreligger dog en række mere eller mindre bekræftede forlydender om gennemførelse af steninger i nutiden, ligesom en række lande har gennemført straffelove, der foreskriver stening for en række forbrydelser. 

Ifølge den tyske menneskerettighedsorganisation IGFM sker der fortsat stening i Nigeria, Iran, Pakistan, Sudan og i De Forenede Arabiske Emirater. Ifølge en undersøgelse foretaget ved det juridiske faktultat på Cornell University er stening hjemlet i lovgivningen i Indonesien, Iran, Mauritanien, Nigeria, Pakistan, Saudi Arabien, Sudan, Emiraterne og Yemen. De fleste af disse lande foreskriver alene stening for bestemte handlinger, typisk seksualrelaterede handlinger, som voldtægt, homoseksualitet, udenomsægteskabelig sex m.v. Det er ifølge undersøgelsen dog sjældent, at steninger rent faktisk gennemføres efter at have være forelagt det juridiske system; de fleste henrettelser sker uden sædvanlig rettergang i områder kontrolleret af oprørsgrupper, hvor der ikke sker en sædvanlig rettergang.

FN rapporterede i 2009 om en serie af steninger i det sydlige og centrale Sudan i områder, der er kontrolleret af islamistiske grupper, herunder Al-Shabaab.
 
Den muslimske stat Brunei Darussalam indførte i 2014 en straffelovreform inspireret af sharia, hvorunder der blev indført dødsstraf for bl.a. utroskab, sodomi, ikke-ægteskabelige seksuelle relationer, fornærmelse af Koranen, blasfemi og for personer, der forlader Islam. Dødsstraffen for de strafbare handlinger af seksuel karakter eksekveres ved stening. 

Der er ligeledes rapporteret om steninger i områder kontrolleret af den islamiske bevægelse Islamisk Stat,  og Islamisk Stat har i oktober 2014 offentliggjort en video af en stening af en ung kvinde i Syrien, der dræbes ved stening som straf for af have haft sex uden for ægteskab.

Se også 
 Korporlig afstraffelse
 Dødsstraf

Noter

Eksterne links 

Henrettelse
Tortur
Saola

Saola eller Vu Quang oksen (Pseudoryx nghetinhensis) er et af verdens mest sjældne pattedyr. Saolaerne lever i skovområder, og findes formentlig kun i Vietnam (Vu Quang Nature Reserve) samt i Laos, nær grænsen mellem de to lande. Dyret, der måler ca. 85 cm ved skulderen og vejer omkring 90 kg har mørkebrun pels og hvide områder over fødderne. Den lever i de tætte monsunskovsområder af blade fra forskellige træarter, og den er konstateret i områder der strækker sig fra 300-1800 meters højde. Der er kun ganske få eksemplarer, og indtil dato kendes kun en bestand på 11 eksemplarer.

Saolaen har været kendt af lokalbefolkningen i de områder, hvor den befinder sig, men den er ikke beskrevet i en biologisk eller videnskabelig sammenhæng før i 1992, da en forskergruppe, der opholdt sig i Vu Quang-området, tilfældigvis faldt over nogle markante horn, som mindene om hjortehorn. Den lokale befolkningsgruppe Hmong kalder dyret saht-supahp (det venlige og kultiverede dyr), som henfører til dets relativt anonyme og stille bevægelser gennem skovområderne.

Vu Quang oksen som den først blev kaldt (efter findestedet i Vu Quang Nature Reserve) vakte ikke uventet enorm interesse, da det hidtil seneste fund af en ny dyreart går helt tilbage til 1936.

Der er efterfølgende foretaget genetiske analyse af genetisk materiale fra Saolaen, men de afdækker blot at der er tale om en ny dyreart, som på en aller anden måde ligger "mellem" ko, antilope og ged.

Dyr fra Sydøstasien
Skedehornede
IUCN Rødliste - kritisk truede arter
Vietnam
Laos
En revisor-smølfe CD

"En revisor-smølfe-CD" er det 29. afsnit i den danske sitcomserie Klovn med Casper Christensen og Frank Hvam. Serien blander fantasi og virkelighed, da de fleste af skuespillerne spiller roller med deres egne navne. Afsnittet blev skrevet af Frank Hvam og instrueret af Mikkel Nørgaard og havde premiere på TV2 Zulu den 1. maj 2006.

Handling 

Frank og Mia er brændt varme på det samme sommerhus som Carøe og Susan, hvilket sætter parrenes venskab på en hård prøve. Frank og Casper shopper erotisk tøj i Butik Paradis og det er ikke noget Frank mener har relevans for Mias forældre, der er på besøg efter han kommer hjem. Kort tid efter holder Frank og hans venner, Casper, Gintberg, Hjortshøj og Carøe fest hjemmes hos Carøe, og da Hjorthøj bliver syg mener Frank at han bør pumpe stemningen op ved at gå ned og hente en smølfe-cd i sin bil. Det involverer uheldigvis politiet da de tilfældigvis kommer forbi og ser han har lys i bilen. De mistænker ham hermed for spritkørsel, selvom han ikke engang har startet bilen og Frank må i retten for at få afsagt sin dom. Som vidne er han i stand til at bruge Carøe, som han snakkede kort med inden han hentede CD'en, men lige inden mødet går i gang, dropper Carøe fra, da Frank bliver ringet op af ejendomsmægleren og får bekræftet at han har fået sommerhuset.

Hovedskuespillere 
Casper Christensen som Casper
Iben Hjejle som Iben
Frank Hvam som Frank
Mia Lyhne som Mia

Gæsteoptrædender 

 Kurt Dreyer som revisor-Kurt
 Michael Carøe som sig selv
 Niels Weyde som Ole, Mias far
 Jan Gintberg som sig selv
 Lars Hjortshøj som sig selv

Eksterne henvisninger 
 

Klovn-afsnit
For dig ku' jeg gøre alting

For dig ku' jeg gøre alting er det sekstende studiealbum af den danske popgruppe tv·2, der blev udgivet den 19. november 2007 på EMI. Som altid er al tekst og musik skrevet af forsanger Steffen Brandt. Thomas Troelsen og Halfdan E. har som på De første kærester på månen (2005) produceret, hvorimod Nikolaj Steen, der ellers har fungeret som producer på de seneste album, ikke denne gang har medvirket. Albummet solgte 80.000 eksemplarer.

I forbindelse med albummets udgivelse afholdt gruppen i samarbejde med DR en koncert på Rådhuspladsen i København på udgivelsesdagen.

Trackliste 
Al tekst og musik er skrevet af Steffen Brandt.

Anmeldelser 
Musikmagasinet Gaffa skrev: "Samlet set er For Dig Ku’ Jeg Gøre Alting en helt igennem anstændig plade, men ikke ligefrem et højdepunkt i TV-2’s imponerende produktion". Berlingske Tidende skrev: "Anstrengelserne er bestemt ikke forgæves, omend resultaterne ikke er egentlige milepæle". Og skrev: "Sangene her er for gode til at blive overhørt. Der er især nogle stemninger i dem, som end ikke fandtes på det virkelig glimrende »De første kærester..."

Medvirkende

Produktion 
 Thomas Troelsen – producer
 Halfdan E. – producer
 Henrik Nilsson – mix og teknik

Musikere 
 Sven Gaul – trommer
 Hans Erik Lerchenfeld – guitar
 Georg Olesen – bas
 Steffen Brandt – vokal, keyboards og akk. guitar
 Niels Hoppe – saxofon
 Anders Majlund Christensen – trombone
 Knud Erik Nørgaard – trompet
 Henrik "Smoke on the Water" Nilsson – keyboards
 Søren Rasted – råbekor
 Nicolaj Rasted – råbekor
 Julie Maria – kor
 Snorre B. – add. keyboards

Hitliste- og salgsplacering

Referencer

Eksterne henvisninger 
 For dig ku' jeg gøre alting  på tv·2s hjemmeside

Album fra 2007
Tv·2-album
Robert Roy MacGregor

Robert Roy Macgregor (født i 1671 i Glengyle nær Loch Katrine og død 28. december 1734 i sit hjem i Inverlochlarig Beg, Balquihidder) var en skotsk folkehelt og fredløs.

Liv 
Han blev kaldt Rob Roy eller Red McGregor (Røde McGregor) på grund af sit røde hår. Hans far hed Donald Macgregor, og hans mor hed Margaret Campbell. Hans blev senere gift med Mary Helen MacGregor af Comar, og sammen fik de børnene James, Ranald, Coll og Robert (kendt som Robin Oig eller Young Rob).

Som 18-årig drog Robert Roy Macgregor sammen med sin far og mange andre medlemmer af en række skotske klaner i en forgæves kamp anført af Viscount Dundee for at støtte den afsatte kong Jakob VII af Skottland (der samtidig var Jakob II af England) fra Huset Stuart i kampen mod Vilhelm af Oranien, Jakobs fætter og konge af England, Irland og Skotland under navnet Vilhelm III af England efter afsættelsen af Jakob.

Oprøret mellem de overvejende skotske støtter af kong Jakob (der blev betegnet Jakobitter) og Vilhelms bedre udstyrede Rødfrakker blev efterfølgende betegnet Jakobitoprøret. Oprøret og kampene mellem Jakobitter og Rødfrakker er en udførligt behandlet begivenhed i Skotlands historie. 

Rob Roy blev efterfølgende en velrespekteret kvægmand, i en periode, hvor kvæg blev anset for relativ fælles ejendom, og Rob Roy blev en af de professionelle kvægpassere, som mod betaling beskyttede ejernes rettigheder. Efter at nogle af hans folk mistede ikke blot alt det kvæg de beskyttede, men også en stor sum lånte penge, de havde fået overdraget ansvaret for, mistede Rob Roy al sin ejendom samtidig med at han yderligere blev erklæret fredløs og senere fængslet i 1722.

I populærkultur 
Daniel Defoe skrev i 1723 en fiktionaliseret roman – Highland Rogue – baseret på Rob Roys liv, og romanen var med til at gøre Rob Roy til en levende legende, hvad der påvirkede magthaverne til at løslade ham. Da Sir Walter Scott i 1817 skrev romanen Rob Roy blev der tilføjet yderligere stof til legenden (der herefter nærmest gjorde Rob Roy til en moderne Robin Hood). William Wordsworth digt "Rob Roy's Grave", som han skrev under en rejse til Skotland i 1803 har yderligere bidraget, ligesom også filmiske fremstillinger har bidraget, først og fremmest filmen Rob Roy fra 1995, instrueret af Michael Caton-Jones, hvor han spilles af Liam Neeson.

Eksterne henvisninger 

 Rob Roy på britannica.com
 
 
 

Personer fra Skotland
Skotlands historie
Georgi Dimitrov

Georgi Mikhailov Dimitrov (; født 19. juni 1882, død 2. juli 1949) var leder af det bulgarske kommunistparti. Han var samtidig stifteren af DS (Държавна Сигурност), (), der var det bulgarske sikkerhedspoliti.

Han blev i sin tid anklaget for at have startet Rigsdagsbranden i Nazi-Tyskland.

Mens han sad fængslet, lærte han tysk på højt niveau. Samtidig studerede han den tyske grundlov m.m. med henblik på at forsvare sig selv i retten.

Selvom det var Nazi-Tyskland og "alle" var imod ham, blev han mod alle odds frikendt for sin deltagelse i Rigsdagsbranden.

Referencer

Ekstern henvisning 

 Marxists.org (tekster skrevet af Georgi Dimitrov) 

Kommunister fra Bulgarien
Politikere fra Bulgarien
Bulgariens premierministre
Psychopomps

Psychopomps var et dansk industrial dance-band, som debuterede i 1990 med EP'en More DK og den efterfølgende LP Assassins DK United på danske Slop Pail Records. Deres hårdtpumpede musikalske stil og de tankeprovokerende og hårde tekster medvirkede til en vis umiddelbar opmærksomhed og et vist røre i de danske medier i en tid, hvor selv de store dagblade havde et vist fokus på denne nye elektroniske danske undergrund, der udover Psychopomps bl.a. talte navne som Leæther Strip og Birmingham 6. Også i Danmarks Radio var der i en tid stor fokus på bandet, og sange som "Godshit" og "Drunk City" fra More DK var ofte at høre på P3.

Efterfølgende blev de to debutplader og bandets efterfølgende Maxi-single Godshit udgivet på licens på det legendariske tyske pladeselskab Zoth Ommog, hvormed bandet senere skrev kontrakt og udgav deres næste LP Pro-Death Ravers og EP'en In The Skin i de efterfølgende år samt de to LP'er Six Six Six Nights In Hell i 1995 og Fiction Non Fiction i 1998. Derudover udgav Psychopomps i 1996 First Blood, som er et indblik i bandets tidlige dage, og som indeholder u-udgivede sange og demoversioner fra tiden 1989-1990.

Bortset fra albummet Fiction Non Fiction er bandets LP'er desuden udgivet i USA på Cleopatra Records, hvorfra de stadig sælges i dag.

I 2004 medvirkede Psychopomps desuden på soundtracket til den episke gyser Saw med nummeret "Wonderful World". Soundtracket blev udgivet i USA på Koch Entertainment og senere udgivet i resten af verden via Roadrunner Records. Begge versioner indeholder Psychopomps-sangen, som originalt er at finde på albummet Six Six Six Nights In Hell, der udkom hele 9 år tidligere.

Bandmedlemmer 
Jesper Schmidt (vokal, programmering, synths, samplers og produktion)
Flemming Norre Larsen (programmering, grafisk design og produktion)

På Fiction Non Fiction talte bandet udover de to hovedmedlemmer:
Kåre Mogensen (guitar og bas)

Eksterne henvisninger 
Psychopomps MySpace

Musikgrupper fra Danmark
Elektroniske musikgrupper
Musikgrupper fra 1990
De Andre (Lost)

The Others, også kendt som Them, The hostiles, The Natives og De Andre, er et fiktiv affiliat i den amerikanske tv-serie Lost. De får tilnavnet "The Others" i første sæson af Danielle Rousseau.

Biografi 

The Others består af:
 Benjamin Linus
 Ethan Rom
 Juliet Burke
 Tom
 Mikhail Bakunin
 Aldo
 Danny Pickett
 Bea Klugh
 Goodwin Stanhope
 m.fl.

Teorier 
Fanteorier har spekulteret i om The Castaways eller dele heraf, med tiden bliver "de nye The Others." I "The Beginning of the End" bryder en god del af de overlevende med resten, for at tilflytte The Barracks, hvilket tidligere var bosted for The Others.

Fiktive personer fra Lost

he:אבודים - דמויות#האחרים
International Boxing Association

International Boxing Association eller blot IBA (tidligere AIBA – International Boxing Association og forinden Association Internationale de Boxe Amateure) er en international bokseorganisation, der fastlægger regler for amatørboksning, godkender kampe og tildeling af priser for diverse mesterskaber samt foranlediger doping-kontrol indenfor boksningen. Medlemmerne af IBA er de natioanle amatørbokseforbund. 

Organisationen blev oprettet i 1946 i London af de engelske og franske nationale amatørbokseforbund. Organisationen afløste det tidligere Fédération Internationale de Boxe Amateur (FIBA), der indtil da havde været det internationale amatørbokseforbund. Organisationens anden kongres blev afholdt i København i 1950, hvorunder AIBA vedtog en række reformer af reglerne for afvikling af boksekampe, herunder reglen om, at en kamp skal stoppes efter at en bokser har taget tælling tre gange, ligesom der i København blev vedtaget at indføre de nye vægtklasser letweltervægt og letmellemvægt i amatørboksningen.

I 2007 udgik ordet "Amateure" (amatør) af organisationens navn som led i en større omorganisering af AIBA og reglerne for afvikling af boksekampe. 

Der har de seneste år opstået en række kontroverser om forbundet, og IOC blev i 2019 suspenderet af IOC.

Ekstern henvisning 
 AIBAs hjemmeside 

Internationale organisationer
Etableret i 1946
Bokseforbund
Kogtved Søfartsskole

Kogtved Søfartsskole i Kogtved i Svendborg var en søfartsskole, der uddannede skibsofficerer.

Skolens form, hvor eleverne bar uniform, blev blødt noget op i årene omkring 2000. Dette var dog ikke nok til at ændre på den faldende søgning til søfartserhvervet, hvorfor A.P. Møller-Mærsk, der overtog driften af skolen fra J. Lauritzen i 2005, valgte at lukke skolen med udgangen af 2008.

Det primære formål var at uddanne unge, til at starte en karriere som officerer i handelsflåden, og på den måde skaffe officerer til rederierne. I begyndelsen var det kun for rederiet J. Lauritzen, men senere udvidedes der med Concord Line, DFDS, Esso, Dannebrog, ØK, Norden, Olau Line og A.P.Møller-Mærsk.

Referencer

Eksterne henvisninger 
Kogtved Søfartsskole

Søfart
Uddannelsesinstitutioner i Danmark
Bygninger, konstruktioner og anlæg i Svendborg
Etableret i 1943
Ophørt i 2008
Uddannelse i Svendborg
Play with Fire

"Play with Fire" er en sang fra det engelske rock ‘n’ roll band The Rolling Stones, og den er fra deres 1965 album Out of Our Heads.

”Play with Fire” er krediteret til Nanker Phelge, et pseudonym som bandet skrev under mellem 1963 – 1965, og dækkede normalt over sangeren Mick Jagger og guitaristen Keith Richards. Sangen blev skrevet sent om natten i januar 1965, mens The Stones var i Los Angeles og optage med Phil Spector på RCA Studios. De eneste Stones der optræder på nummeret er Jagger og Richards. Resten, Brian Jones, Bill Wyman og Charlie Watts, havde allerede forladt studiet for natten. Richards spillede sangens akustiske guitar, mens Jagger håndterede sangen og tamburin. Spector tilføjede sangens bass, ligesom den elektriske guitar. Jack Nitzsche spillede cembalo. 

Sangens tekst fortæller om sangerens forhold til en kvinde fra det fine selskab, og den er nedsættende om livsstilen på sammen måde som”19th Nervous Breakdown”, ville være det i et mere uptempo nummer.

I et interview fra 1995 med Jann Wenner, fra Rolling Stone med titlen "Jagger Remembers", sagde Jagger: "Play with Fire" lyder utroligt – da jeg hørte den sidst. Jeg mener, der er en meget tag-den slags lyd i den, og den er tydelig lavet. Du kan høre alle ordene i den. og jeg spillede tamburinen, og synger. Du ved, den er meget smuk . ”
”Play with Fire” var b-side til ”The Last Time”, og blev nummer 96. på den amerikanske charts. Den var også på opsamlingsalbummet fra 1971 Hot Rocks, ligesom på Singles Collection: The London Years, og Big Hits (High Tide and Green Grass).

Eksterne henvisninger 

Officiel tekst 
Se The Rolling Stones ”Play with Fire” fra 1966 
Facts om ”Play with Fire”

Fodnote 

Rolling Stones-sange
Singler fra 1965
Professionshøjskole

En professionshøjskole (engelsk: university college, professional university college eller vocational university college) er en videregående uddannelsesinstitution, der primært udbyder professionsrettede videregående uddannelser, også kendt som mellemlange videregående uddannelser (MVU) og diplomuddannelser, men ikke universitetsuddannelser på kandidatniveau. Uddannelserne, der udbydes på professionshøjskolerne, fører frem til en professionsbachelorgrad. Nogle professionshøjskoler udbyder tillige enkelte korte videregående uddannelser (KVU).

Begrebet bruges forskelligt i forskellige lande. I det angelsaksiske uddannelsessystem bruges betegnelsen tertiary education om uddannelser på professionshøjskoleniveau, idet de forudsætter fuldført sekundær uddannelse i form af en gymnasiel ungdomsuddannelse. I Sverige anvendes betegnelsen högskola om de institutioner, der svarer til professionshøjskoler herhjemme.

Danmark 
Folketinget vedtog i juli 2007 en lov om professionshøjskoler. Undervisningsministeren har i henhold til § 50 i loven om professionshøjskolen oprettet følgende otte professionshøjskoler, som etableredes i januar 2008.  Det forudsættes, at de kan opfylde kravene til et university college i henhold til EU's  akkrediteringsprocedure.

Eksisterende institutioner (oktober 2017) 
 Professionshøjskolen University College Nordjylland, hvori indgår CVU Nordjylland og Sundheds CVU Nordjylland.
 VIA University College dækkende Østjylland og Midt- og Vestjylland, hvori indgår Jysk Center for Videregående Uddannelse, CVU Midt-Vest, CVU Vitus Bering Danmark, CVU Vita og CVU Alpha.
 UCL Erhvervsakademi og Professionshøjskole hvori indgår UC Lillebælt og Erhvervsakademiet Lillebælt.
 Professionshøjskolen University College Vest, hvori indgår CVU Vest.
 University College Syddanmark, hvori indgår University College Vest og University College Syd.
 Professionshøjskolen Absalon.
 Københavns Professionshøjskole, bestående af
 Professionshøjskolen UCC, hvori indgår CVU København og Nordsjælland, CVU Storkøbenhavn og Frøbelseminariet.
 Professionshøjskolen Metropol - Metropolitan University College, hvori indgår CVU Øresund, Frederiksberg Seminarium, Danmarks Forvaltningshøjskole, Suhrs Seminarium, Den Sociale Højskole i København og DEL (Danmarks Erhvervspædagogiske Læreruddannelse).
 Maskinmesterskolerne (der er en del af Danmarks maritime uddannelsesinstitutioner).

Fodnoter

Eksterne henvisninger 
 Danske Professionshøjskolers hjemmeside

 Om professionshøjskoler på Uddannelses- og Forskningsministeriets hjemmeside